 Waxa sidan uu xisbiga Ucid ku sheegay shir jaraaid oo ay kula hadleen warbaahinta, waxaana ugu horayntii halkaas ka hadlay ku simaha xoghayaha guud ee xibiga UCID Cabdinaasir Yuusuf Cismaan Qodax, waxaan hadaladiisa ka mid ahaaMarka hore waxaanu halkan ka tacsiyadaynaynaa Ehelada marxuumadii ku dhimatay falkii shalay ka dhacay magaalada Berbera, ninka hadda dhaawaca ahna waxaanu ilaahay uga baryaynaa inuu ilaahay caafimaad siiyo, Maxamed Faarax Qabile waa xildhibaanka kaliya ee aanu ku leenahay xisbiga Ucid ee ka hadhay xubnihii 21-ka ahaa ee uu xisbiga Ucid ku lahaa golaha wakiilada, arintaas maanta lagula kacay qoyskiisana aad ayaan uga xunahay waanan canbaaraynaynaa cidii falkaas gaysatayna waxaanu leenahay waa in waajibka sharciga ah la mariyaa, waxaynu ogayn in mar hore lagula kacay isku day dil toogasho ah oo cidda hada gaysatay falka ka dhacay Berbera ay gaysatay si gobonimo ahna wuu ka yeelay oo waa kii sii daayey, waxa nasiib darro ah inay arintii mar labaad soo noqoto oo qofkii falka gaystay hadana qoyskii xildhibaanka kula kaco mid kale,taas ayaa ah mid laga xumaado oo laga gil gisho taasna waanu canbaaraynayaa sida sharcigu dhigayana waa in maxkamad la keenaa oo danbigaas uu galay lagu qaado. 